हरिद्वार। सुराज सेवा दल के कार्यकर्ताओं ने भर्ती घोटाले के विरोध में चंद्राचार्य चौक पर प्रदर्शन किया और भाजपा एवं कांग्रेस का पुतला फूंका। इस दौरान सुराज सेवा दल के प्रदेश अध्यक्ष रमेश जोशी ने कहा कि बारी बारी से सत्ता संभालने वाली भाजपा और कांग्रेस दोनो दल भ्रष्टाचार करने में पीछे नही रहे हैं। डबल इंजन की सरकार ने बजट बैक डोर से अपने रिश्तेदारों को नौकरयिों मे भर्ती कर गरीब बेरोजगारों के भविष्य के साथ खिलवाड़ किया है। रमेश जोशी ने कहा कि बेरोजगारी और महंगाई चरम पर है और देश के हालात श्रीलंका जैसे होने की संभावना बन रही है। अधीनस्थ सेवा चयन आयोग में सरकारी नौकरियों में भर्ती के नाम भारी घोटाला हुआ है। आयोग के माध्यम से हुई भर्ती परीक्षाओं में भारी घोटाला किया गया। अब जांच के नाम पर खानापूर्ति की जा रही है। उन्होंने कहा कि सुराज सेवा दल की मांग है कि सभी घोटालों की सीबीआई जांच की जाए। यदि सरकार सीबीआई जांच नहीं कराती है तो सुराज सेवा दल आंदोलन करने को बाध्य होगा। इस अवसर पर सुंदर रावत, आजाद,संजय तितोरिया,उज्जवल,राधे,सोहनवीर,मोहिनी,मोनिका,सुनीता सहानी,पूजा,नीतू,संजय ,मेहरबान,रोहित,रेखा,सूचित अग्रवाल,लक्ष्मण,बबीता,सुरेंदर,सावित्री,पदमा,अनिरुद्ध,विजेंद्र सहित दर्जनों कार्यकर्ता मौजूद रहे।